A4-0141/98

Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 3975/87 σχετικά με τον καθορισμό των λεπτομερειών εφαρμογής των κανόνων ανταγωνισμού που ισχύουν για τις επιχειρήσεις στον τομέα των αεροπορικών μεταφορών [COM(97)0218 - C4-0258/97 - 97/0137(CNS)]

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Πριν από την πρώτη αιτιολογική σκέψη, νέα αιτιολογική σκέψη 1

>Αρχικό κείμενο>

>Κείμενο μετά την ψηφοφορία στο ΕΚ>

ότι ο τομέας των αεροπορικών μεταφορών είναι ιδιαίτερα ευαίσθητος σε θέματα ασφάλειας και ότι, συνεπώς, η εξασφάλιση ενός υψηλού επιπέδου ασφάλειας πρέπει να θεωρείται ύψιστη προτεραιότητα κατά την εφαρμογή των κοινοτικών κανόνων ανταγωνισμού στον τομέα αυτόν[semigr ]

(Τροπολογία 2)

Πριν από την πρώτη αιτιολογική σκέψη, νέα αιτιολογική σκέψη 1α

>Αρχικό κείμενο>

>Κείμενο μετά την ψηφοφορία στο ΕΚ>

ότι στη Συνθήκη του Άμστερνταμ, και ειδικότερα στο νέο άρθρο 7Δ που προστίθεται στη Συνθήκη ΕΚ, εισάγεται η έννοια των «υπηρεσιών γενικού ενδιαφέροντος» ως μία από τις κοινές αξίες της Ευρώπης και ως αυθύπαρκτη αρχή του κοινοτικού δικαίου, και ότι οι υπηρεσίες των αεροπορικών μεταφορών πρέπει να θεωρούνται ως υπηρεσίες γενικού ενδιαφέροντος, ιδίως για τις απομακρυσμένες περιοχές όπου έχουν ζωτική σημασία για την εξασφάλιση της σύνδεσής τους με την υπόλοιπη Κοινότητα[semigr ] ότι, συνεπώς, οι εξελίξεις στον τομέα αυτόν πρέπει να παρακολουθούνται προσεκτικά από τις αρμόδιες δημόσιες αρχές σε περιφερειακό, εθνικό και κοινοτικό επίπεδο[semigr ]

(Τροπολογία 3)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι οι τρέχουσες μετατροπές και η ελευθέρωση της κοινοτικής αγοράς στον τομέα των εναερίων μεταφορών θα έχουν ως αποτέλεσμα μεγάλες αναδιαρθρώσεις και πιθανές αρνητικές συνέπειες σε επίπεδο απασχόλησης και κόστους του ταξιδίου για τις μικρές ή μεσαίες αεροπορικές εταιρίες[semigr ] είναι συνεπώς απαραίτητο να μην υποτιμάται η σημασία της δραστηριότητας και των εμπορικών υπηρεσιών που προσφέρονται επί του αεροπλάνου και στα αεροδρόμια.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1, παράγραφος 2 (Κανονισμός (ΕΟΚ) αριθ. 3975/87)

>Αρχικό κείμενο>

1) Στο άρθρο 1 διαγράφεται η παράγραφος 2.

>Κείμενο μετά την ψηφοφορία στο ΕΚ>

1) Το άρθρο 1, παράγραφος 2

αντικαθίσται από το ακόλουθο κείμενο:

"2. Ο παρών κανονισμός αφορά τις αεροπορικές μεταφορές με προέλευση ή προορισμό έναν ή περισσότερους αερολιμένες της Κοινότητας.»

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 1, παράγραφος 2α (νέα) (Κανονισμός (ΕΟΚ) αριθ. 3975/87)

>Αρχικό κείμενο>

>Κείμενο μετά την ψηφοφορία στο ΕΚ>

1α) Στο άρθρο 1, προστίθεται η ακόλουθη παράγραφος 2α:

"2α. Σε περίπτωση συνάψεως συμφωνίας μεταξύ της Ευρωπαϊκής Ένωσης και τρίτης χώρας, προτού κατατεθεί η συμφωνία προς έγκριση στο Συμβούλιο Υπουργών, ζητείται η γνώμη του Ευρωπαϊκού Κοινοβουλίου[semigr ]»

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 2

Άρθρο 18α (Κανονισμός (ΕΟΚ) αριθ. 3975/87)

>Αρχικό κείμενο>

Εφόσον η εφαρμογή του παρόντος κανονισμού σε συγκεκριμένη περίπτωση ενδέχεται να οδηγήσει σε σύγκρουση με διατάξεις νομοθετικών, κανονιστικών ή διοικητικών πράξεων τρίτης χώρας ή με διατάξεις που περιέχονται σε συμφωνίες μεταξύ ενός κράτους μέλους και μιας τρίτης χώρας στον τομέα των αεροπορικών υπηρεσιών, η Επιτροπή προβαίνει το συντομότερο σε διαβουλεύσεις με τις αρμόδιες αρχές της εν λόγω χώρας.»

>Κείμενο μετά την ψηφοφορία στο ΕΚ>

1. Εφόσον η εφαρμογή του παρόντος κανονισμού σε συγκεκριμένη περίπτωση ενδέχεται να οδηγήσει σε σύγκρουση με διατάξεις νομοθετικών, κανονιστικών ή διοικητικών πράξεων τρίτης χώρας ή με διατάξεις που περιέχονται σε συμφωνίες μεταξύ ενός κράτους μέλους και μιας τρίτης χώρας στον τομέα των αεροπορικών υπηρεσιών, η Επιτροπή προβαίνει το συντομότερο σε διαβουλεύσεις με τις αρμόδιες αρχές της εν λόγω χώρας, προκειμένου να συμβιβάσει, στο μέτρο του δυνατού, τα προαναφερθέντα συμφέροντα με το σεβασμό του κοινοτικού δικαίου.

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 2

Άρθρο 18α, παράγραφος 1α (νέα) (Κανονισμός (ΕΟΚ) αριθ. 3975/87)

>Αρχικό κείμενο>

>Κείμενο μετά την ψηφοφορία στο ΕΚ>

1α. Αν πρέπει να υποβληθούν σε διαπραγμάτευση συμμφωνίες με τρίτες χώρες, η Επιτροπή υποβάλλει συστάσεις στο Συμβούλιο, το οποίο την εξουσιοδοτεί να αρχίσει τις απαραίτητες διαπραγματεύσεις. Οι διαπραγματεύσεις αυτές διεξάγονται στο πλαίσιο των οδηγιών που μπορεί να της απευθύνει το Συμβούλιο.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 3975/87 σχετικά με τον καθορισμό των λεπτομερειών εφαρμογής των κανόνων ανταγωνισμού που ισχύουν για τις επιχειρήσεις στον τομέα των αεροπορικών μεταφορών [COM(97)0218 - C4-0258/97 - 97/0137(CNS)](Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0218 - 97/0137(CNS)) ((EE C 165 της 31.5.1997, σελ. 13.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 87 της Συνθήκης ΕΚ (C4-0258/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0141/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.